b'\n_START_ARTICLE_\nPutzita\n_START_SECTION_\nCaracter\xc3\xadstiques\n_START_PARAGRAPH_\nLa putzita \xc3\xa9s un sulfur de coure, argent i germani, de f\xc3\xb3rmula qu\xc3\xadmica (Cu4,7Ag3,3)GeS\xe2\x82\x86. Va ser aprovada per l\'Associaci\xc3\xb3 Mineral\xc3\xb2gica Internacional l\'any 2002. Cristal\xc2\xb7litza en el sistema isom\xc3\xa8tric. Es troba en forma d\'agregats de grans an\xc3\xa8drics, de fins a 3 mm, incrustats en matriu de calcosina predominantment amb rel\xc3\xadquies de bornita. La seva duresa a l\'escala de Mohs es troba entre 3 i 3,5. _NEWLINE_Segons la classificaci\xc3\xb3 de Nickel-Strunz, la putzita pertany a "02.BA: sulfurs met\xc3\xa0l\xc2\xb7lics amb proporci\xc3\xb3 M:S > 1:1 (principalment 2:1) amb coure, argent i/o or", juntament amb els minerals seg\xc3\xbcents: calcocita, djurle\xc3\xafta, geerita, roxbyita, anilita, digenita, bornita, bellido\xc3\xafta, berzelianita, athabasca\xc3\xafta, umangita, rickardita, weissita, acantita, mckinstryita, stromeyerita, jalpa\xc3\xafta, selenojalpa\xc3\xafta, eucairita, aguilarita, naumannita, cervelle\xc3\xafta, hessita, chenguoda\xc3\xafta, henryita, st\xc3\xbctzita, argirodita, canfieldita, fischesserita, penzhinita, petrovska\xc3\xafta, petzita, uytenbogaardtita, bezsmertnovita, bilibinskita i bogdanovita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 2002 a la mina Capillitas, dins el complex volc\xc3\xa0nic Farall\xc3\xb3n Negro, al departament d\'Andalgal\xc3\xa1 (Catamarca, Argentina), l\'\xc3\xbanic indret on se n\'ha trobat. Sol apar\xc3\xa8ixer associada a altres minerals com: wittichenita, thalcusita, tennantita, esfalerita, quars, luzonita, galena, calcopirita, calcocita o bornita.'